กรมศุลเก็บรายได้ต่ำเป้า
นายสมชัย สัจจพงษ์ อธิบดีกรมศุลกากรเปิดเผยถึงสถานการณ์การจัดเก็บรายได้ของกรมฯว่า ขณะนี้ ยอดจัดเก็บรายได้ในรอบ 10 เดือนของปีงบประมาณ 58 ต่ำกว่าเป้าหมาย 6,700 ล้านบาท คาดว่าตลอดทั้งปีงบประมาณนี้ การจัดเก็บรายได้จะต่ำกว่าเป้าหมายราว 8,000 ล้านบาท เกิดจาก 2 สาเหตุหลัก คือ 1.การปรับลดภาษีนำเข้าสินค้าเครื่องจักรและวัตถุดิบ 1,500 รายการ ทำให้รายได้ส่วนนี้หายไป 4,500 ล้านบาท และ 2.ปริมาณการนำเข้าสินค้าที่ต่ำกว่าประมาณการ เกิดจากเศรษฐกิจโลกที่ชะลอตัว ทำให้รายได้ส่วนนี้หายไปราว 3,000 ล้านบาท ทั้งนี้ กรมฯประมาณการว่า การนำเข้าสินค้าจะขยายตัวได้ 6% จากปีก่อน แต่ขณะนี้การนำเข้าติดลบ 7% อย่างไรก็ตาม ตนได้มอบนโยบายให้เพิ่มประสิทธิภาพการตรวจสอบสินค้านำเข้าให้ตรงตามรายการที่นำเข้า ทั้งในแง่ของปริมาณ มูลค่าและพิกัด โดยที่ผ่านมา กรมฯได้ตรวจสอบเป็นพิเศษในรายการที่คาดว่าจะมีการสำแดงราคา ปริมาณและพิกัดที่ผิดพลาด โดยเฉพาะรถยนต์ ปรากฏว่ายอดการนำเข้าลดลง 9,000 คัน หรือ 10% จากช่วงเดียวกันปีก่อน แต่การจัดเก็บภาษีกลับเพิ่มขึ้น 10%,สำหรับเป้าการจัดเก็บรายได้สำหรับปีงบฯ 59 นั้น กรมฯได้รับเป้าหมายที่ 120,000 ล้านบาท ใกล้เคียงกับการจัดเก็บรายได้จริงในปีงบฯ 58 แต่เป็นตัวเลขที่ไม่สามารถทำได้ง่าย เนื่องจากได้รับแจ้งจากสำนักงานเศรษฐกิจการคลังเกี่ยวกับแผนการปรับลดภาษีนำเข้าสินค้าขั้นกลางอีกจำนวนหนึ่ง ซึ่งไม่ได้ถูกนำมาเป็นปัจจัยในการคำนวณเป้าครั้งนี้.
นายสมชัย สัจจพงษ์ อธิบดีกรมศุลกากรเปิดเผยถึงสถานการณ์การจัดเก็บรายได้ของกรมฯว่า ขณะนี้ ยอดจัดเก็บรายได้ในรอบ 10 เดือนของปีงบประมาณ 58 ต่ำกว่าเป้าหมาย 6,700 ล้านบาท คาดว่าตลอดทั้งปีงบประมาณนี้ การจัดเก็บรายได้จะต่ำกว่าเป้า
สมชัย สัจจพงษ์,กรมศุลกากร,การจัดเก็บรายได้,ต่ำกว่าเป้า,ข่าวเศรษฐกิจ